| Fuji Speedway |
| --- |
|  |
| Plano do Circuíto |
|  |
| Datos |
| Carreiras |  |
| Localización |  Oyama, Distrito Suntō, Prefectura de Shizuoka, Xapón |
| Lonxitude | 4,563 km. |
| Curvas | 16 |
| Volta rápida (2008) | 1:18.426 |
| Piloto récord |  Felipe Massa |
| Escudería récord | Ferrari |
| Coordenadas | Coordenadas: 35°22′18″N 138°55′36″L﻿ / ﻿35.371666666667, 138.92666666667 |
|  |
| Vista do Circuíto |
|  Tribuna do Fuji Speedway |
|

**Fuji Speedway** é o actual circuíto de Fórmula 1 do Xapón, que se atopa en Shizuoka, ao pé do Monte Fuji. Comprouno Toyota Motor Corporation no ano 2000. Desde o ano 2007 alberga novamente o Gran Premio de Fórmula 1, realizándose a finais de setembro, baixo o nome de *"2007 FIA Formula One World Championship Fuji Television Japanese Grand Prix".*

A pista foi deseñada para ser unha pista de carreiras enorme, de 33,3 km cunha largada de 10 km pero non houbo suficiente orzamento para completar o proxecto, e só foi deseñada unha oitava parte. O circuíto abriu as súas portas en decembro de 1965, e demostrouse que era unha pista perigosa, xa que nela déronse moitos casos de accidentes. Por mor disto, construíron unha nova parte do circuíto, e finalmente quedou coa lonxitude de 4,359 Km, e mellorou significativamente o seu estado. A primeira carreira de Fórmula 1 que se disputou nesta pista foi ao final da tempada de 1976. Naquela carreira púidose ver unha dramática loita entre James Hunt e Niki Lauda cunhas condicións climáticas pésimas. Ao final, Mario Andretti gañou a carreira, Lauda tivo que retirarse debido ao mal tempo e Hunt logrou conseguir os puntos suficientes para adxudicarse matematicamente o título de campión do mundo.

Con todo, non se festexou do mesmo xeito a segunda carreira, que tivo lugar en 1977. Naquela sinistra carreira, Gilles Villeneuve estivo involucrado nunha tráxica colisión que matou a dúas persoas que estaban preto da pista. Logo desta carreira, o circuíto xa non volveu presenciar ningunha carreira de F1. Dez anos máis tarde, a organización da F1 volveu permitir ao Xapón ser o anfitrión dun Gran Premio, pero esta vez o circuíto pasou a ser Suzuka.

Fuji Speedway continuou albergando campionatos e carreiras de coches deportivos, e moitas veces utilizouse para carreiras nacionais. A velocidade continuou sendo moi elevada, e por iso tivéronse que engadir dúas chicanes ao circuíto, unha xusto logo da primeira curva, e outra antes de entrar ao larguísimo e rapidísimo tramo final. Con todo, estes cambios non puideron evitar que o circuíto seguise tendo unha das rectas máis longas de todo o mundo, con 1,3 Km de lonxitude.

Esta recta úsase ás veces para as carreiras de arrancóns. En 1989 e en 1993 producíronse eventos importantes deste tipo. As carreiras locais son tamén moi correntes. O circuíto continua usándose para carreiras nacionais xaponesas. En 1991 o circuíto deixou de ter utilidade, ata outono do 2000, ano no que Toyota decidiu comprar a pista.

En 2003, o circuíto pechouse para poder realizar unha reestruturación da pista, seguindo o deseño de Hermann Tilke. Logo disto, a pista volveuse a abrir o 10 de abril de 2005. Toyota realizou a proposta de utilizar o circuíto remodelado de Fuji para o Gran Premio do Xapón na tempada de 2007, e desta forma substituír así o de Suzuka.

O circuíto é moi coñecido polos amantes do Pole Position dado que foi o primeiro circuíto que apareceu nun videoxogo.

Curvas
------

1. 第一コーナー / First Corner 27R / Primeira Curva 27R
2. 75R
3. コカ・コーラコーナー / Coca Cola Corner 80R / Curva Coca Cola 80R
4. 100R
5. ヘアピンコーナー / Hairpin Corner 30R / Curva Hairpin 30R
6. 120R
7. 300R
8. ダンロップコーナー / Dunlop Corner 15R / Curva Dunlop 15R
9. 30R
10. 45R
11. ネッツコーナー / Netz Corner 25R / Curva Netz 25R
12. パナソニックコーナー / Panasonic Corner 12R / Curva Panasonic 12R

Aparicións en videoxogos
------------------------

* En *Gran Turismo 4*, pódese transitar tanto polo trazado antigo sen chicane (1974-85), como polo actual con chicane (1986-92) e no máis novo de 2005 nas súas dúas versións, con chicanes e sen chicanes.
* No *TOCA Race Driver* pódese circular polo trazado na súa versión máis nova de 1993-2004.
* No Tourist Trophy tamén se pode percorrer o circuíto.

### Todos os gañadores de Fórmula 1,no circuíto de Fuji

| Ano | Piloto | Auto | Duración | Lonxitude | Voltas | Velocidade media | Data | GP de |
| --- | --- | --- | --- | --- | --- | --- | --- | --- |
| 1976 |  Mario Andretti | Lotus-Ford | 1:43:58,860 h | 4´359 km | 73 | 183´615 km/h | 24. outubro |  Xapón |
| 1977 |  James Hunt | McLaren-Ford | 1:31:51,680 h | 4´359 km | 73 | 207´840 km/h | 23. outubro |
| 2007 |  Lewis Hamilton | McLaren-Mercedes | 2:00:34,579 h | 4´563 km | 67 | 152´130 km/h | 30. setembro |
| 2008 | España Fernando Alonso | Renault | 1:30:21,842 h | 4´563 km | 67 | 202´790 km/h | 12. outubro |

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Fuji Speedway*** |

* Trazado de Fuji Speedway

|  |  |
| --- | --- |
| Control de autoridades | 
* Wd: Q171399
* WorldCat
* VIAF: 20146573767238100328
* MusicBrainz: ID
* MusicBrainz: ID
* NDL: 001232704

 |